So we dir welt dc ich dir niht entrinnen mag
So we dir welt dc ich dir niht entrinnen mag·
so wandelber als ich dich vinde·
dv soltest mir wol vrlub geben·
wc hilfet mich dc ich din ie mit trúwen pflag·
ich was dvrh wirde din gesinde·
nv swachest vnser beider leben·
vnd erest den der dich vneret·
vnd vbersihst an eren den der dich wol eren kan·
wer hat dich solhen valsch geleret·
der tieuel der dir eren niht engan·
des wirt sin froͤide dort von dir gemeret·
das dv im erest sine man·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse